Καλέσατε τη Skytours. Για πληροφορίες, πιέστε 1.
TO NETFLIX ΠΑΡΟΥΣΙΑΖΕΙ
Για νέα κράτηση, πιέστε 2.
Για υφιστάμενη κράτ...
Οι μειωμένες τιμές ισχύουν μόνο για το διαδίκτυο.
Ναι, καλημέρα.
Θα ήθελα να κάνω...
Για να μιλήσετε με έναν εκπρόσωπό μας, πιέστε 1.
Καλώς ήλθατε στο τμήμα κρατήσεων της Skytours.
Καλημέρα.
Ενδιαφέρομαι για μια πτήση από Ρώμη προς Λαμπεντούζα.
Ναι;
Θα μπορούσα να κλείσω μέσω ίντερνετ,
αλλά μόλις μετακόμισα εδώ.
Όνομα;
Χόρχε Μπεργκόλιο.
Όπως του Πάπα;
Ναι, ξέρετε, για την ακρίβεια...
Διεύθυνση;
Δεν είμαι σίγουρος...
Πόλη του Βατικανού.
Πολύ αστείο.
ΕΜΠΝΕΥΣΜΕΝΟ ΑΠΟ ΠΡΑΓΜΑΤΙΚΑ ΓΕΓΟΝΟΤΑ
Κάποτε, ένας νεαρός περπατούσε στο δάσος.
Τον έλεγαν Φρανσίσκο Μπερναρδόνε.
Άξαφνα, συνάντησε ένα εκκλησάκι,
ερειπωμένο,
με τους τοίχους του κατεστραμμένους.
Μπήκε μέσα.
Ένας σταυρός είχε απομείνει
στη θέση που ήταν το ιερό.
Το σκηνικό συνεπήρε τον Φρανσίσκο.
Ο Εσταυρωμένος τού μίλησε και είπε
"Φρανσίσκο, επισκεύασε την εκκλησία μου".
Ο Φρανσίσκο ήταν πρακτικός άνθρωπος.
Πήγε σ' ένα λατομείο στο όρος Σουμπάσιο,
έκοψε πέτρες,
τις κουβάλησε από το βουνό
κι επισκεύασε τους ρημαγμένους τοίχους.
Οποιοδήποτε ταξίδι,
όσο μακρινό κι αν είναι,
πάντα από κάπου ξεκινά.
Όσο ένδοξο κι αν είναι το ταξίδι,
μπορεί να ξεκίνησε από λάθος.
Έτσι, λοιπόν, όταν νιώθετε χαμένοι,
μην απελπίζεστε.
ΜΠΟΥΕΝΟΣ ΑΪΡΕΣ 2005
Ο Θεός δεν τα παρατά.
-Καταλάβατε; -Ναι.
Καταλάβατε;
Ναι!
Σκεφτόμουν
πως υπάρχουν πολλά προβλήματα σ' αυτό εδώ το μέρος.
Δεν είναι δίκαιο να ζητάμε να τα λύσει όλα η Παναγία.
Ποιος άλλος θα ήθελε να προσευχηθεί μαζί μας;
Για να δούμε... Ο νεαρός.
Πώς σε λένε;
Λορέντζο.
Όπως την ομάδα μου, Σαν Λορέντζο.
Όχι, όχι...
Σαν Λορέντζο, προσευχήσου για μας.
Πάτερ...
Ο Πάπας.
Ο Πάπας πέθανε.
ΠΟΛΗ ΤΟΥ ΒΑΤΙΚΑΝΟΥ
Αγαπητά μου αδέλφια,
ο πολυαγαπημένος μας Άγιος Πατέρας Ιωάννης Παύλος Β'
επέστρεψε στον οίκο του Κυρίου.
Ήταν υπέρμαχος των ανθρωπίνων δικαιωμάτων, προασπιζόταν τους φτωχούς
και επεδίωκε την ενότητα όλων των δογμάτων.
Ταυτόχρονα, όμως, η θητεία του Ιωάννη Παύλου Β'
στιγματίστηκε από το τέλος του φιλελευθερισμού
και την επιστροφή της αυστηρής καταδίκης
ομοφυλοφιλίας, εκτρώσεων, αντισύλληψης
και χειροτονίας θηλέων και νυμφευμένων.
Αυτός;
Αρχιεπίσκοπος Κιέβου, Καρδινάλιος Χουσάρ.
Ωραία.
Αυτός;
Καρδινάλιος Αρίνζε από Νιγηρία.
Ίσως είναι ο πρώτος Αφρικανός Πάπας.
Ωραία. Αυτός;
Μπεργκόλιο, από Αργεντινή.
Υπέρμαχος των μεταρρυθμίσεων. Πολύ δημοφιλής στην...
Τον γνωρίζω.
Αυτός;
Μαρτίνι.
Στις καθολικές εκκλησίες,
ο κόσμος προσεύχεται για τον νέο Πάπα.
Μετά την κοίμηση,
οι καρδινάλιοι μαζεύτηκαν στη Ρώμη
για να εκλέξουν...
Στη Ρώμη, 115 καρδινάλιοι από 52 χώρες
προσεύχονται για την εκλογή νέου Πάπα.
...θα κρίνουν με πνευματικά, αλλά και πολιτικά κριτήρια.
Παραδόσεις εναντίον μεταρρυθμίσεων.
Τα ΜΜΕ βλέπουν διαφωνία
μεταξύ του Γερμανού συντηρητικού Ράτσινγκερ
και του Ιταλού μεταρρυθμιστή Μαρτίνι.
Ο Ράτσινγκερ, γνωστός στο Βατικανό,
θεωρούνταν ως ο φυσικός διάδοχος του Ιωάννη Παύλου Β'.
Ποιον ύμνο ψέλνεις;
Το "Dancing Queen".
Των ABBA.
Πολύ ωραία.
ABBA...
Καλησπέρα.
Η Εκκλησία έμεινε προσκολλημένη σ' αυτά τα μεγαλεία.
Εδώ στην Ευρώπη,
οι ναοί μας είναι όμορφοι, αλλά άδειοι.
Σαν τη φωτιά που αργοσβήνει,
πρέπει να διώξουμε από πάνω της τη στάχτη.
Ανάλαβε εσύ.
Κάποιος εκτός Ευρώπης θα τα κατάφερνε καλύτερα.
Όχι, Μαρτίνι. Όχι εγώ.
Ευχαριστώ για το όμορφο κήρυγμα.
Παρακαλώ.
Καρδινάλιε Χούμες, η ζωή ήταν πιο εύκολη όταν όλοι μιλούσαν Λατινικά.
Γεια σου.
Δεν έχει "γεια σου" για σένα, Χόρχε.
Όχι.
Οι καρδινάλιοι ετοιμάζονται για ψήφο.
Οι καρδινάλιοι βηματίζουν προς την Καπέλα Σιστίνα.
Η μόνη τους επικοινωνία με τον έξω κόσμο
θα είναι μέσω καμινάδας.
Λευκός καπνός: νέος Πάπας.
Μαύρος καπνός: αποτυχία.
Η πρώτη κάλπη στήνεται τώρα.
Ίσως υπάρξει ψηφοφορία σήμερα.
Οι θύρες θα παραμείνουν κλειστές...
Τότε θα γνωρίζουμε την ταυτότητα του νέου Πάπα.
Ενώπιον του Χριστού,
κριτή των πράξεών μου, καλούμαι να εκλέξω
τον καταλληλότερο όλων ως υπηρέτη της χάρης του Θεού.
Τα αποτελέσματα της πρώτης ψηφοφορίας έχουν ως εξής.
Γιόσεφ Ράτσινγκερ: 47 ψήφοι.
Χόρχε Μπεργκόλιο: 10 ψήφοι.
Κάρλο Μαρία Μαρτίνι:
εννέα ψήφοι.
Μαύρος καπνός. Αυτό σημαίνει ότι κανείς υποψήφιος δεν κατάφερε...
...κανείς δεν συγκέντρωσε τις απαιτούμενες 77 ψήφους.
Πήρα μόνο δέκα ψήφους.
Είναι ρεκόρ για το νότιο ημισφαίριο.
Ταρακούνησες τη Γη.
Ο Μαρτίνι εννέα.
Σύνολο 19 ψήφοι για μια πραγματική αλλαγή.
Αν πει στους υποστηρικτές του να ψηφίσουν εσένα...
Οι μεταρρυθμίσεις χρειάζονται κάποιον πολιτικό.
Υποστηρίξτε τον Μαρτίνι.
Τις προωθεί εδώ και χρόνια.
Είναι πια πολύ αργά.
Ορίστε;
Ζήτησε ήδη από τους υποστηρικτές του να ψηφίσουν εσένα.
Όχι, σε παρακαλώ.
"Το μεγαλύτερο προσόν ενός ηγέτη
είναι η απροθυμία".
Πλάτων.
Γι' αυτό,
δεν πρέπει να βγει ο Ράτσινγκερ.
Το θέλει πολύ.
Θεωρώ πως η Εκκλησία αντιμετωπίζει σοβαρό κίνδυνο.
Απαιτείται κοινό σημείο αναφοράς.
Μόνο μία αδιασάλευτη αιώνια αλήθεια.
Μία αδιασάλευτη...
Μόνο μία αδιασάλευτη αιώνια αλήθεια.
Λες να το θέλει τόσο;
Ο Πάπας είναι σαν ιερομάρτυρας.
Τα αποτελέσματα
της τρίτης ψηφοφορίας...
έχουν ως εξής.
Είναι λευκός!
Ο καπνός είναι λευκός!
"Habemus Papam!" Έχουμε νέο Πάπα!
Αυτή η φράση θ' ακουστεί από εκείνο εκεί το μπαλκόνι.
Περισσότερο από μια νίκη των συντηρητικών,
η εκλογή του Ράτσινγκερ
καταδεικνύει την ενότητα της Εκκλησίας.
Δεν ήταν διχασμένοι
οι καρδινάλιοι.
Ήταν μια σχετικά εύκολη επιλογή αυτή που τελικά έγινε...
Χόρχε, τι θα κάνεις τώρα;
Γυρίζω στο Μπουένος Άιρες
και παίρνω σύνταξη.
Είσαι πολύ νέος για σύνταξη.
Η Εκκλησία αποφάσισε οι αναμενόμενες μεταρρυθμίσεις να παραμείνουν εν αναμονή.
Θεωρώ πως είμαι πολύ πιο χρήσιμος ως απλός ιερέας μια ενορίας.
Καλώς.
Προσεύχομαι γι' αυτόν.
Ο Γιόσεφ Ράτσινγκερ είναι οξυδερκής.
Είναι διανοούμενος...
Είναι φρουρός της πίστης.
Προστατεύει το "Δόγμα της Πίστης".
Θα πολεμήσει τον σχετικισμό.
Τι εννοείτε μ' αυτό;
Εννοώ ότι θα προασπίσει το Δόγμα.
Θα είναι σπουδαίος.
Είναι ό,τι καλύτερο... Δεν το πιστεύω.
Άρχισε ήδη τις αρνήσεις.
"Όχι" το ένα, "όχι" το άλλο...
Κακό νέο για τους φτωχούς στη Βραζιλία και σ' ολόκληρο τον κόσμο.
Ο κόσμος αποστρέφεται τον καθολικισμό
λόγω του υπερβολικού συντηρητισμού του.
Τον ξέρω τον Ράτσινγκερ. Κακώς έβγαλαν ναζιστή.
ΜΠΟΥΕΝΟΣ ΑΪΡΕΣ 2012
Αντίο.
Μην παίρνεις γραμματόσημα απ' αυτόν.
Είναι σκάρτα.
Μια χαρά είναι τα γραμματόσημά μου.
Έστειλα μια εξαιρετική επιστολή, αλλά δεν πήρα απάντηση.
Την ξαναέστειλα. Καμία απάντηση και πάλι.
Τα γραμματόσημά σου είναι σκάρτα.
Βγάλε από τον νου σου την επιστολή, Χόρχε.
Δεν θα σε πάρουνε στη Σαν Λορέντζο.
Ίσως βάλατε λάθος διεύθυνση.
Αδύνατον.
Η διεύθυνση είναι πασίγνωστη.
Σε ποιον στείλατε;
Στον Πάπα.
Αν είναι έτσι,
δεν φταίνε τα γραμματόσημα του Τόνιο.
Πήρα τα γράμματά σας. Αυτό είναι από το Βατικανό.
Τι γράψατε στον Πάπα;
Θα του πω από κοντά.
Σοβαρά;
Γιατί; Τόσο επείγον είναι;
Βγαίνετε στη σύνταξη;
Όχι, μην το κάνετε.
Σας χρειαζόμαστε στο Μπουένος Άιρες.
Εκείνος με καλεί στη Ρώμη,
ενώ είχα ήδη κλείσει εισιτήριο.
Τι σύμπτωση.
Δεν υπάρχουν συμπτώσεις.
Όλα είναι θέλημα του Θεού.
Περνάμε τώρα στο Βατικανό
και στις κατηγορίες που συνταράζουν.
Απόρρητα έγγραφα της Εκκλησίας διέρρευσαν στον Τύπο...
Μιλούν για φατρίες,
κακοδιαχείριση χρημάτων
κι ερωτικά σκάνδαλα.
Ποιος θα το πίστευε ότι ο πιο έμπιστος του Πάπα,
το δεξί του χέρι, συνελήφθη.
...ένοχος...
...διαρροή συνταρακτικών εγγράφων.
Τον φάκελο έχει διαβάσει μόνο ένας:
ο Πάπας Βενέδικτος ΙΣΤ'.
Άρα έχει πλήρη γνώση...
Ένα μπέρδεμα θεϊκό.
Είναι άγνωστο τι συνέβαινε πίσω από κλειστές πόρτες.
ΡΩΜΗ
Καλημέρα.
Ο Καρδινάλιος του Μπουένος Άιρες;
Ναι.
-Εξοχότατε... -Όχι, δεν πειράζει.
-Καλημέρα. Πώς είστε; -Καλά, ευχαριστώ.
Το αμάξι είναι έξω.
Από δω.
Μου δίνετε;
Εξοχότατε...
-Όχι, προτιμώ να κάθομαι μπροστά. -Όπως θέλετε.
Πολύ ωραίο αμάξι.
-Σας ευχαριστώ. -Πολύ άνετο.
Από δω πάνε στη Ρώμη;
Όχι, ο Πάπας βρίσκεται στο εξοχικό του.
Στο εξοχικό...
Γι' αυτό δεν μου απαντούσε.
Εξοχότατε, συγχωρήστε με,
αλλά προτιμά η αμφίεση αρχιεπισκόπων
και καρδιναλίων να είναι η ανάλογη.
Αλήθεια;
Μήπως σας βρίσκεται καμία τιάρα;
Ναι.
Είναι ιδιωτική συνάντηση,
γι' αυτό είναι εκτός ατζέντας.
Τώρα διαβάζει την αναφορά.
Η Αγιότητά του έχει πλήρη επίγνωση.
Θα ρωτήσω αν μπορεί να του μιλήσει.
Παναγιότατε,
θα μιλήσετε με τον Μπερτόνε;
Στο τηλέφωνο.
Ο Παναγιότατος θα έρθει σύντομα.
Ο Πάπας συναντά συχνά εδώ τους καρδινάλιους;
Όχι. Είναι η πρώτη φορά.
Δεν βρέχει.
Στη Ρώμη, τα μελλούμενα είναι απρόβλεπτα.
Πού είναι;
Φέρεται σαν να ζούσε μια ζωή εδώ.
Ρίγανη, μπράβο.
Η μητέρα μου τη λάτρευε.
Δίνει σε όλα υπέροχη γεύση.
Η μητέρα μου τη βάζει πάνω στις φρυγανιές.
-Κι εμένα το ίδιο κάνει. -Αλήθεια;
Ναι.
Όλα όσα τρώει ο Πάπας είναι από δω.
Τα στέλνουμε στη Ρώμη, όλα βιολογικά.
Λαχανικά, αβγά, τυρί...
Καλημέρα!
Παναγιότατε.
Τελευταία φορά που μιλήσαμε, ήταν στα Λατινικά.
Σ' εκείνη τη σύντομη συνάντηση.
Δεν ήμουν το ίδιο φιλομαθής μ' εσάς, Παναγιότατε.
Δεν μιλάω καλά Λατινικά.
Μου χρησιμεύουν, όταν έχω
άσχημα νέα για τους καρδινάλιους.
Μόνο 20% από αυτούς
θυμώνει, όσοι δηλαδή κατάλαβαν τι είπα.
Συγγνώμη που περιμένατε. Ξέρω πως εκτιμάτε
τη χρονική ακρίβεια.
Ο Πάολο, ο τελευταίος βοηθός μου, θα φρόντιζε να είμαι εδώ στην ώρα μου.
Ήταν τέλειος, ξέρετε.
Τώρα μπήκε φυλακή.
Ναι.
Θα προτιμούσατε να περπατούσαμε;
Δεν θα ήταν συνετό.
Έχετε λυμένα κορδόνια.
Ναι.
Στην επιστολή σας, ζητούσατε την άδεια να συνταξιοδοτηθείτε.
Ναι.
Έχω τα χαρτιά μου εδώ.
Οι καρδινάλιοι δεν βγαίνουν στη σύνταξη πριν τα 75.
Ασθενήσατε;
-Έχω πρόβλημα με τα πνευμόνια μου. -Εκ γενετής.
Αλλά δεν σας απασχόλησε ποτέ, σωστά;
Το λέει ο φάκελος.
-Ο φάκελος; -Υπάρχει φάκελος για τον καθένα.
Μην κολακεύεστε, λοιπόν.
Όχι, εγώ...
-Δεν ασθένησα. -Όχι.
Είστε πολύ δραστήριος.
Πηγαίνετε παντού με τα πόδια ή με το ποδήλατο.
Κάνω και τανγκό ενίοτε.
Τον χορό εννοείτε;
Αργεντίνος είμαι.
Τανγκό και μπάλα είναι αυτονόητα.
Ασφαλώς. Χορεύετε με ντάμα;
Θα ήταν κάπως χαζό το θέαμα, αν χόρευα μόνος.
Έτσι, χάριν αξιοπρέπειας της θέσης που κατέχω, ναι, με ντάμα.
Ασφαλώς, ωραία.
Παρακαλώ.
Ναι.
Ήσασταν σκληρότατος επικριτής μου
και κονταροχτυπηθήκαμε για τον θώκο.
Δεν μίλησα ποτέ εναντίον σας.
Όχι ευθέως, αλλά...
Αρνείστε να μείνετε στο μέγαρο της αρχιεπισκοπής.
Παραείναι μεγάλο.
Με το να ζείτε
τόσο αγνά κι απλά, υπονοείτε ότι εμείς οι άλλοι υστερούμε.
Μπορεί ποτέ κανείς να ζει
υπερβολικά απλά;
Για τους γάμους των ιερέων.
Με παρέφρασαν.
Είπα ότι η αγαμία μπορεί να είναι ευχή και κατάρα.
Για την ομοφυλοφιλία;
Το μόνο που είπα ήταν...
Σας παρέφρασαν πάλι;
Απομόνωσαν μια φράση μου.
Τότε, σας προτείνω να λέτε στον Τύπο
τα ανάποδα όσων πιστεύετε.
Ίσως έτσι καταφέρουν να σας ερμηνεύσουν σωστά.
Νομίζω, επίσης, ότι μεταλαμβάνετε
όσους παρέκκλιναν της πίστης.
Διαζευγμένους, για παράδειγμα.
Θεωρώ ότι η Θεία Μετάληψη
δεν είναι επιβράβευση των ενάρετων,
αλλά τροφή των ενδεών.
Άρα μετράει η θεωρία σας,
κι όχι οι διδαχές της Εκκλησίας.
Δεν είπα αυτό.
Κατά Μάρκον, Κεφάλαιο 2, 17: "Ήλθον καλέσαι αμαρτωλούς",
όπως διδάσκει η Εκκλησία επί χιλιάδες χρόνια.
Όμως, δίχως όρια...
Ή τείχη διαχωριστικά.
Μιλάτε για τα τείχη απαξιωτικά.
Τα ισχυρά τείχη προστατεύουν οικίες.
Ο Ιησούς ύψωνε τείχη;
Είναι η προσωποποίηση του ελέους.
Τους αμαρτωλούς τούς υποδεχόταν με θέρμη.
Το έλεος είναι σαν δυναμίτης που καταρρίπτει τείχη.
Ναι.
Έχετε απάντηση για όλα, έτσι;
-Μην κάθεστε άλλο. Περπατήστε. -Πρέπει να περπατάω. Πάμε.
-Μην κάθεστε άλλο. Περπατήστε. -Παραείναι έξυπνο.
Είμαι σε δίλημμα.
Είστε πολύ ευφραδής και δημοφιλής.
Αν σας επιτρέψω να παραιτηθείτε, θα εκτεθώ.
Η Εκκλησία δέχεται επιθέσεις.
Γιατί θέλετε να γίνει βορά των εχθρών της;
Το βάζει ο βοσκός στα πόδια όταν βλέπει λύκο;
Δεν το βάζω στα πόδια.
Θα αναλάβω μια ενορία ως καλός ποιμένας.
Δεν καταλαβαίνετε; Παραλίγο να γίνετε Πάπας.
Η παραίτησή σας θα φανεί ως επίκριση.
Και τα παπούτσια σας είναι σαν επίκριση.
Δεν σας αρέσουν;
Σας παρακαλώ, μη χλευάζετε τα λόγια μου.
Είναι ανέντιμο και κυνικό. Προτιμώ να εκφράζετε τον θυμό σας.
Η Εκκλησία καταρρέει;
-Χάνουμε πιστούς. -Και φταίει η Εκκλησία;
Όχι ο δυτικός σχετικισμός, η ενδοτικότητα,
ή το άλλο που λένε: "Όλα επιτρέπονται".
Ναι.
Μας χαρακτηρίσατε νάρκισσους.
-Ή πάλι σας παρέφρασαν; -Όχι, το είπα αυτό.
Νομίζω ότι η Εκκλησία σας...
Η δική μου;
Η Εκκλησία μας...
κινείται προς κατευθύνσεις που δεν επικροτώ.
Ή παραμένει στάσιμη,
ενώ η εποχή μας απαιτεί κίνηση.
Παναγιότατε,
βαρέθηκα να κάνω τον πωλητή.
Τον πωλητή;
Μεταφορικά το λέω.
Τον πωλητή ενός προϊόντος.
Προϊόντος;
Τον πωλητή ενός προϊόντος
που δεν εγκρίνω εν πλήρει συνειδήσει.
Που δεν το πιστεύετε;
Αίσθησή μου είναι ότι έχουμε αποκοπεί από τον κόσμο.
Δεν ανήκουμε σ' αυτόν.
Χάσαμε την επαφή.
"Εκκλησία που νυμφεύεται μία εποχή..."
Ναι, "Χηρεύει την επόμενη".
Το ξέρω.
Παναγιότατε...
Ως επικεφαλής των Ιησουιτών,
αποσύρατε τα μαρξιστικά βιβλία από τη βιβλιοθήκη.
Κι ανάγκαζα τους ιεροσπουδαστές να φοράνε ράσα,
ακόμα κι όταν δούλευαν στον λαχανόκηπο.
Και αποκάλεσα τον γάμο ομοφυλοφίλων "σχέδιο του διαβόλου".
Δεν διαφέραμε πολύ.
Όχι.
Άλλαξα.
-Συμβιβαστήκατε. -Όχι, δεν συμβιβάστηκα.
-Όχι. Άλλαξα. -Συμ...
Είναι άλλο πράγμα.
Καλά είμαι.
Αλλαγή ίσον συμβιβασμός.
Η ζωή
που μας χάρισε Εκείνος
είναι γεμάτη αλλαγές.
Είστε ο διάδοχος του Αγίου Πέτρου.
Ο Άγιος Πέτρος παντρεύτηκε.
Καλά που μου το είπατε, το αγνοούσα.
Τον 12ο αιώνα απαιτήσαμε αγαμία από τους ιερείς μας.
Άγγελοι...
Καμία αναφορά έως τον 5ο αιώνα,
και ξαφνικά, παντού άγγελοι.
Σαν τα περιστέρια.
Δεν μένει στάσιμη η φύση
ή το σύμπαν.
Ούτε ο Θεός.
Ο Θεός δεν αλλάζει.
Κι όμως, αλλάζει.
-Έρχεται προς εμάς. -"Είμαι η Οδός, η Αλήθεια
και η Ζωή". Πώς θα τον βρούμε, τότε;
Καθ' οδόν;
Μιλάει ο εγωισμός σας.
Σαν να τα ξέρετε όλα.
Αργεντίνος είμαι.
Πώς αυτοκτονεί ένας Αργεντίνος;
Σκαρφαλώνει στην κορυφή του εγωισμού του και πηδά κάτω.
Δεν ξέρω καλά αυτό το μέρος του κήπου. Πού είμαστε;
Ίσως από δω που έχει σκιά;
Α, ναι.
Ίσως βρούμε τον Θεό εκεί, καθ' οδόν. Θα σας Τον συστήσω.
Υπερασπιζόμαστε 2000 χρόνια παραδόσεων,
αλλά ο Μπεργκόλιο ξέρει καλύτερα.
Όχι. Αφιερώσαμε τα τελευταία χρόνια τιμωρώντας όλους
όσοι διαφωνούσαν μαζί μας περί διαζυγίου,
αμβλώσεων κι ομοφυλοφιλίας.
Όσο ο πλανήτης μας καταστρεφόταν,
όσο οι ανισότητες εξαπλώνονταν σαν τον καρκίνο,
εμείς τρωγόμασταν αν πρέπει να λειτουργούμε στα Λατινικά,
ή αν μπορούν τα κορίτσια να γίνονται παπαδάκια.
Υψώσαμε τείχη γύρω μας, ενώ όλη την ώρα,
ο αληθινός κίνδυνος βρισκόταν μέσα,
εντός των τειχών μας.
Σε τι αναφέρεσαι;
Νομίζω πως ξέρετε σε τι αναφέρομαι.
Γνωρίζαμε ότι υπήρχαν ιερείς, επίσκοποι,
αξιωματούχοι της Εκκλησίας, που αποπλανούσαν ανηλίκους.
-Και τι κάναμε; -Το διερευνούμε.
Ζητήσαμε να ομολογήσουν,
και τους μεταθέσαμε σε άλλη ενορία
για να ξεκινήσουν από την αρχή.
-Θεωρήσαμε ότι ομολογώντας... -Θεωρήσαμε καλύτερο
να υποφέρουν εννιά παιδιά
από το να σκανδαλίσουμε την πίστη εννιά εκατομμυρίων;
-Όχι, βέβαια. Αυτό είναι γελοίο. -Ένας επίσκοπος μού το είπε.
Και τι του απαντήσατε;
Του είπα να καθαιρέσει τον ιερέα
και να ξεκινήσει κανονική δίκη. Αμέσως.
Τα μαγικά λόγια ενός ιερέα
δεν θα διόρθωναν τίποτα.
"Μαγικά λόγια"; Αυτό είναι οι Γραφές;
Η ομολογία εξαγνίζει τον αμαρτάνοντα.
Δεν βοηθά το θύμα.
Η αμαρτία είναι πληγή,
όχι λεκές.
Χρειάζεται θεραπεία, περιποίηση.
Δεν αρκεί η συγχώρεση.
Όλο το φταίξιμο το ρίχνεις σ' εμένα.
-Όχι, Παναγιότατε. -Η παραίτησή σου...
αποτελεί διαμαρτυρία κατά της Αγίας Έδρας.
Θέλεις να την επικυρώσω.
Λες ότι δεν θέλεις πια να είσαι καρδινάλιος.
Και ρωτάω, σίγουρα θες να παραμείνεις ιερέας;
Διαφωνώ με όλα όσα λες.
-Ευχαριστώ. -Παρακαλώ.
Ο Παναγιότατος αποσύρθηκε μέχρι το δείπνο.
Πάμε στο δωμάτιό σας.
Έχω και δωμάτιο;
Ναι.
Ελάτε, παρακαλώ.
Κι ο Παναγιότατος;
-Ο Πάπας τρώει μόνος. -Γιατί;
Έτσι προτιμά.
Αλλά κανόνισε να φάτε το ίδιο γεύμα.
Όπως το έφτιαχνε η μητέρα του.
Τυπικό βαυαρικό πιάτο.
Γιουβαρλάκια πατάτας.
Ναι, ξέρω.
Μετά το δείπνο, χαλαρώνει ενίοτε εδώ.
Πολύ ωραίο.
Ναι.
Ο Πάπας Ιωάννης.
Ναι.
Μπράβο.
Τα καταφέρατε.
Συμπληρώσατε 10.000 βήματα σήμερα.
-Συγχαρητήρια. -Ο στόχος μου.
Εντολή γιατρού.
Είπε "Καλά κρατιέσαι για 86 ετών, μα ως άνθρωπος έχεις τα χάλια σου".
Μάλλον αστειευόταν.
-Όχι, σε παρακαλώ. -Όχι.
-Όχι.
Ξέρω ότι αγαπάς το ποδόσφαιρο.
Δεν κατάλαβα ποτέ γιατί τόσος χαμός.
Αλήθεια; Ούτε στο Παγκόσμιο Κύπελλο;
Η εθνική ομάδα σας και η δική μου
ίσως παίξουν τελικό του χρόνου.
Μπορεί να παίξετε με την Αργεντινή.
Ναι; Ωραία.
Κάθισε.
Παναγιότατε...
-Θέλω να δείτε τα χαρτιά μου. -Όχι.
-Όχι, αυτό εδώ... -Όχι, σε παρακαλώ.
-Εγώ παρακαλώ, γι' αυτόν τον λόγο ήρθα. -Όχι.
Δεν έχω όρεξη για κουβέντες.
Κάθισε, σε παρακαλώ.
Ας απολαύσουμε λίγο την ηρεμία μας.
Ωραία.
Κουράστηκα.
-Θέλεις τσάι ή καφέ; -Όχι, ευχαριστώ.
Διαπίστωσα ότι αν πιω καφέ πολύ αργά, δεν με πιάνει ύπνος.
Κι εμένα.
Ξέρεις, είναι πολύ δύσκολο...
ν' ακούς τη φωνή Του.
Τη φωνή του Θεού.
Ακόμα κι αν είσαι Πάπας;
Ειδικά αν είσαι Πάπας.
Όταν ήμουν μικρός, πριν από κάτι αιώνες,
ήξερα πάντα τι ήθελε ο Θεός από εμένα, ποιες...
ήταν οι βουλές του.
Τώρα πια...
δεν ξέρω.
Ίσως πρέπει ν' ακούω πιο επισταμένα.
Εσύ τι λες, Καρδινάλιε;
Ναι.
Ίσως χρειάζομαι
ένα πνευματικό ακουστικό.
Ποιος ξέρει;
Όταν πρωτάκουσα αυτήν τη φωνή, ό,τι κι αν ήταν,
τη φωνή του Θεού...
ένιωσα γαλήνη.
Μεγάλη γαλήνη.
Σίγουρα το ένιωσες.
Την κλήση, ναι.
Τη γαλήνη...
Δεν θα την έλεγα γαλήνη.
-Πωλήθηκαν 180 εισιτήρια. -Ωραία.
-Μπορώ να φύγω; -Βεβαίως.
Ο κόσμος μπορεί να είναι χαοτικός.
Κι αυτό κρύβει ομορφιά.
ΜΠΟΥΕΝΟΣ ΑΪΡΕΣ 1956
Από μικρός σκεφτόμουν να γίνω παπάς.
Δεν ήμουν σίγουρος. Έτσι, η γιαγιά μου είπε
"Ζήτα από τον Θεό ένα σημάδι".
Το έκανα.
Τίποτα.
Ένιωθα παρατημένος.
Έτσι, συνέχισα τη ζωή μου.
Είχα δουλειά.
Είχα την Αμάλια.
Μα τι κάνεις;
Είχα μέλλον.
Χόρχε, τα αποτελέσματα είναι ίδια.
Ναι, κάναμε το ίδιο πείραμα.
Τι συμφωνήσαμε;
Πρέπει να κάνουμε δοκιμές, δοκιμές κι άλλες δοκιμές.
Ζούμε και πεθαίνουμε με τα δεδομένα.
Τα δεδομένα...
Κουρεύτηκες;
Ισχύει αυτό.
Άλλαξες πουκάμισο.
Κι αυτό ισχύει.
Το αποφάσισες;
Θα της κάνεις πρόταση γάμου!
Αυτό είναι εικασία.
Όχι, είναι αναγωγή.
Εσφαλμένη αναγωγή.
Της έκανα ήδη πρόταση.
Απόψε θα μπούμε σε λεπτομέρειες.
Άρα δεν θα γίνεις παπάς.
Λογικό συμπέρασμα, Εστέρ.
Γιατί άργησες τόσο;
Έπρεπε να μάθω...
αν Εκείνος είχε άλλα σχέδια για μένα.
"Εκείνος";
Πίστεψέ με, η χώρα δεν έχει ανάγκη από άλλους ιερείς.
Θα ξανακάνω τις δοκιμές.
-Και τέρμα το δούλεμα, ε; -Ορκίζομαι.
Χόρχε!
Θα γίνεις καλός πατέρας.
Είσαι πολύ όμορφη.
Τα ωραιότερα τριαντάφυλλα.
Πώς σου φαίνομαι;
Κούκλος!
Έλα μέσα.
Όχι, περαστικός είμαι.
Συγχώρα με, πάτερ. Αμάρτησα.
Σ' ακούω, παιδί μου.
Πριν ξεκινήσουμε, να ρωτήσω κάτι;
Δεν σας έχω ξαναδεί εδώ. Από πού είστε;
Από το Πατρίσιος.
Μερικές φορές έρχομαι εδώ για Λειτουργία.
Προσεύχομαι να μην είστε οπαδός της Ουρακάν.
Οι προσευχές σου εισακούστηκαν.
Μένω εδώ κοντά, στη Στέγη Ασθενών της εκκλησίας.
Φροντίζετε ασθενείς.
Όχι.
Εγώ είμαι ασθενής.
Έχω καρκίνο.
Λευχαιμία.
Γιατί ήρθατε εδώ, τότε;
Ξύπνησα το πρωί, κι ο Κύριος μού ζήτησε να ακούσω μια εξομολόγηση.
Δεν ήρθε κανείς,
μέχρι που εμφανίστηκες.
Τι σε βασανίζει;
Ακούω, τέκνο μου.
Παλιότερα, ζήτησα ένα σημάδι.
Ίσως...
σου το στέλνει τώρα.
Ίσως ήθελε να έρθω εδώ για να μιλήσω μαζί σου.
Μαζί μου;
Τώρα ξέρεις ότι ο Κύριος βλέπει τα πάντα.
Εξομολογήσου.
Ξαλάφρωσε.
-Ο Μπεργκόλιο; -Ναι.
-Καλώς όρισες. -Ευχαριστώ πολύ.
-Πώς είσαι; -Μια χαρά.
Ξέρεις ότι απαρνείσαι κάτι, ε;
-Μάλιστα. -Ναι;
Έχει και όνομα η κοπέλα.
Α, μάλιστα.
Θα μάθεις να την αγαπάς με άλλον τρόπο.
Η αγάπη έχει πολλές μορφές.
Είναι λάθος η άποψη ότι μπορεί να ζει κανείς χωρίς αγάπη.
Αγαπώ τη Σαν Λορέντζο.
Είμαι πεπεισμένος πως δεν υπήρχε άλλος δρόμος.
Αυτός ο ιερέας που συνάντησα εκείνη τη μέρα.
Ακόμα κι αν προσπερνούσα,
ο Θεός θα με καλούσε με άλλον τρόπο.
Φαίνεσαι απολύτως βέβαιος.
Ναι.
Και είμαι βέβαιος πως θέλει να βγω στη σύνταξη.
Όχι απόψε, σε παρακαλώ. Ξέρω πως έχουμε διαφωνίες,
όμως, απόψε, σε παρακαλώ, ας μιλήσουμε ως εν Χριστώ αδελφοί.
Παίζεις πιάνο ή άλλο όργανο;
Όχι, αλλά ξέρω ότι παίζετε εσείς.
Βγάλατε και άλμπουμ.
Music from the Vatican: Alma Mater.
Σωστά, το έβγαλα.
Το έχεις αγοράσει;
Ασφαλώς.
Να σ' το αφιερώσω.
Θα χαιρόμουν πολύ.
Ίσως θα μπορούσατε να παίξετε κάτι τώρα.
Έχω καιρό να παίξω, αλλά...
Ας προσπαθήσω.
Είναι ένα κομμάτι του Μπέντριχ Σμέτανα, του αγαπημένου μου Τσέχου.
Ένα νανούρισμα.
Για να δούμε.
Η ζωή του ήταν τραγική.
Τέλος πάντων...
Ξέρεις, το άλμπουμ
ηχογραφήθηκε σ' ένα γνωστό στούντιο του Λονδίνου.
Έμαθα πως ήταν μεγάλη μου τιμή. Εκεί ηχογράφησαν κι οι Beatles.
-Τους ξέρεις; -Ναι, ξέρω ποιοι είναι.
Και βέβαια.
"Eleanor Rigby".
-Ορίστε; -"Eleanor Rigby".
-Δεν τη γνωρίζω. -Yellow Submarine.
-Συγγνώμη, δεν ξέρω... -Έτσι λέγεται το άλμπουμ.
Yellow Submarine;
Τι ανοησία!
Πολύ αστείο.
Δεν θυμάμαι...
πού ήταν το στούντιο.
Αλλά η διεύθυνση θύμιζε εκκλησία.
Abbey Road.
-"Abbey" όπως "αβαείο", ναι... -Abbey Road. Εκεί πήγατε;
Όχι, δεν θα ήταν πρέπον.
Πάντως, ξέρεις,
πίστευα πως έχω έφεση στη μουσική,
όμως, φοβάμαι
ότι εκεί δεν είμαι αλάθητος.
Αλλά μ' αρέσει.
Σ' αρέσει;
Πολύ διαφορετικό.
Υπέροχο.
Είναι ένα παλιό
κομμάτι καμπαρέ.
Το έκανε διάσημο πριν τον πόλεμο
μια τραγουδίστρια, η Ζάρα Λεάντερ.
Ήταν πολύ όμορφη. Ήμουν θαυμαστής.
Πώς την είπατε;
Ζάρα Λεάντερ.
Θέλεις λίγο κρασί;
Έχει εκεί.
Εντάξει. Ευχαριστώ.
Γλυκός αποχαιρετισμός.
Καλό το κρασί;
Γκρανάδος.
Στοκχάουζεν.
Δεν έχει καλό σήμα.
Έρχεται και φεύγει, αλλά...
Να το, κοίτα.
Μ' αρέσει ο Υπαστυνόμος Ρεξ.
Είναι μια αυστριακή τηλεοπτική σειρά
μ' έναν γερμανικό ποιμενικό που διαλευκάνει εγκλήματα
και μπλέκει σε μπελάδες.
Κάθε βδομάδα μπλέκει σε μπελάδες.
Έχει πολλή πλάκα. Με κάνει να ξεφεύγω λίγο.
Θα σου πω κάτι.
Εδώ, σ' αυτό το μέρος, με αποκαλούν "Ροτβάιλερ του Θεού".
Φυλάω τον Οίκο του Θεού.
Δεν ξέρουν ότι το ξέρω.
Μην πεις τίποτα.
Πάντως, είναι
μια μικρή χαρά.
Οι μικρές χαρές είναι σημαντικές.
Ναι.
Ξέρετε την ιστορία
με τους δύο ιεροσπουδαστές που τους άρεσε το κάπνισμα;
Όχι. Πολύ κακώς.
Τέλος πάντων, ο πρώτος
πηγαίνει στον πνευματικό του και λέει
"Πάτερ, επιτρέπεται να καπνίζω ενώ προσεύχομαι;"
Ο πνευματικός τού λέει "Όχι βέβαια".
-Καλά του είπε. -Εννοείται.
Ο δεύτερος ήταν Ιησουίτης.
Λέει στον φίλο του "Αδελφέ, θέτεις λάθος το ερώτημα".
Πηγαίνει στον πνευματικό
και τον ρωτάει "Πάτερ, επιτρέπεται να προσεύχομαι ενώ καπνίζω;"
Ναι.
Προσευχή και κάπνισμα μαζί.
Είναι ανέκδοτο.
Χαζό ανέκδοτο.
Προσευχή και κάπνισμα μαζί... Αδύνατον.
Δεν θυμάμαι ανέκδοτα.
Οι Ιησουίτες εκπαιδεύονται στο να θυμούνται ανέκδοτα.
Ναι.
Θέλω να 'χω παρέα.
Ήμουν μόνος.
Ησαΐας, Κεφάλαιο 41:10.
"Μη φοβού, μετά σου γαρ ειμί".
Ναι.
Ξέρω ότι είναι παρών,
αλλά δεν γελάει.
Τουλάχιστον, δεν Τον ακούω εγώ.
Καταλαβαίνεις;
Πού να καταλάβεις;
Ένας σαν εσένα
δεν θα καταλάβαινε ποτέ τι... εννοώ.
Συγγνώμη,
αλλά πρέπει να αναπαυθώ.
Είχα δύσκολη μέρα.
Καληνύχτα.
Καλημέρα σας.
Καλημέρα.
Ο Παναγιότατος ζητά συγγνώμη, αλλά πρέπει να επιστρέψει άμεσα στη Ρώμη.
Για κάτι επείγον.
Αν μπορείτε, φεύγουμε το συντομότερο.
-Ευχαριστώ, αδελφή. Αντίο. -Αντίο.
Καλημέρα, καρδινάλιε. Σας ετοίμασα ένα ενθύμιο.
-Την έκοψα για σας. -Ευχαριστώ.
Όταν γυρίσετε σπίτι...
Αφήστε εμένα.
Ελπίζω αυτό το "επείγον" να μην είναι...
Ελπίζω αυτό το "επείγον" να μην είναι πολύ επιβαρυντικό.
Οι δικαστές είναι βάρβαροι.
Φοβάσαι να τους δώσεις το χέρι.
Κοιτάζουν το σινάφι τους.
Βλέπουν τον Πάπα με διάθεση ανθρωποφαγίας.
Τι φυτό είναι αυτό;
-Αυτό εδώ; -Βασιλικός;
Ρίγανη είναι.
Δώρο απ' τον κηπουρό σας.
Α, ναι. Είσαι πολύ δημοφιλής.
Το πετυχαίνεις με κάποιο κόλπο;
Προσπαθώ να είμαι ο εαυτός μου.
Όταν είμαι ο εαυτός μου, ο κόσμος δεν με συμπαθεί πολύ.
Δεν έχω κι εναλλακτική, πρέπει να φέρομαι σαν Πάπας.
Παναγιότατε, σχετικά με τη σύνταξή μου...
Ο Παναγιότατος θέλει να ολοκληρώσει την κουβέντα μαζί σας,
αλλά πρέπει πρώτα να χειριστεί ένα επείγον ζήτημα.
Μπορώ να μάθω περί τίνος πρόκειται;
Μπορείτε να συνομιλήσετε αύριο στις 7:00, εντάξει;
Καρδινάλιε, να σας πάω κάπου;
-Πώς είναι η πίτσα. -Καλύτερα ζεστή.
Το σκάνδαλο στο Βατικανό επιδεινώθηκε,
αφού ο Τζιανλουίτζι Νούτσι εξέδωσε το βιβλίο του
Η Αυτού Αγιότης: Οι Μυστικές Επιστολές του Βενέδικτου ΙΣΤ'.
Το βιβλίο περιλαμβάνει έγγραφα, επιστολές και υπομνήματα
που αντάλλαξε με τον γραμματέα του.
Προκάλεσε αναταράξεις στο Βατικανό,
κι ο Πάπας επέστρεψε εσπευσμένα
από το εξοχικό του στο Γκαντόλφο.
Ευχαριστούμε, Κύριε, για το ταλέντο του Πιπίτα.
Επίσης, Κύριε, ευλόγησε τον Πάπα μας.
Τον Γερμανό εννοείς; Να πάει να πνιγεί.
Ο ναζιστής.
Ας του χαρίσει ο Θεός μια ήσυχη βραδιά κι ένα γαλήνιο τέλος.
Παναγιότατε, δεν είναι εκεί.
Τι εννοείς;
Δεν τον βρίσκουμε.
Έστειλα αμάξι. Δεν είναι εκεί.
Να τον βρείτε.
Αναρωτιόμουν πάντα...
Αυτές οι στολές πρέπει να είναι άβολες, πολύ ζεστές.
Άντε να τις καθαρίσεις.
Ή μήπως τις καθαρίζει κάποιος για σας;
Εδώ θα συναντηθούμε;
Μου είπαν να σας φέρω εδώ.
Πρώτη φορά έρχομαι εδώ
με άδεια την αίθουσα.
Χωρίς...
επισκέπτες, τουρίστες.
Ήθελα...
να βιώσουμε μαζί την εμπειρία.
Παναγιότατε.
Αν ήμουν Πάπας, θα ερχόμουν εδώ κάθε μέρα.
-Τι άλλο; -Ορίστε;
Αν είχες εκλεγεί, τι θα έκανες;
Παναγιότατε...
Φαντάζομαι ότι θα άλλαζες πολλά.
-Δεν θα έτρωγα μόνος, κατ' αρχάς. -Όχι;
Πέρα από τη θεολογική σκοπιά, δεν σας ωφελεί.
Ο Ιησούς έκοβε συνέχεια ψωμί και τάιζε τον κόσμο.
Τι άλλο;
Βασικά, θα...
κανόνιζα τα τραπεζικά.
Καλή σου τύχη.
Οι τράπεζες κόντεψαν να καταστρέψουν τη χώρα μου.
Ναι.
Παρακαλούν για απορρύθμιση
όπως οι τίγρεις για να βγουν απ' το κλουβί.
Καταβροχθίζουν ό,τι βρουν μπροστά τους.
Ναι.
Ο νέος ελιτισμός.
Ναι.
Αρχίζετε να χαίρεστε που παίρνω σύνταξη.
Ξέρεις...
Επί πολλές εβδομάδες,
προσευχόμουν για ένα σημάδι.
Δεν καταλαβαίνω.
Όταν έλαβα...
την επιστολή παραίτησής σου από καρδινάλιος,
δεν μπορούσα να την αποδεχτώ,
μέχρι να...
σου μιλήσω.
Έπρεπε να έρθεις από την Αργεντινή για να με δεις.
Και...
Θέλω να πω, ίσως ήρθες και για κάποιον άλλον λόγο.
Σαν ποιον;
Λοιπόν, πήρα...
μια σημαντική απόφαση, νομίζω,
για την Εκκλησία και το μέλλον της.
Θα σε παρακαλούσα να μην το αποκαλύψεις σε κανέναν.
Καταλαβαίνεις;
Ωραία.
Μερικές φορές...
παρατηρείς μικροπράγματα, είναι πολύ περίεργο.
Προχθές το βράδυ, αφότου
προσευχήθηκα,
έσβησα το κερί και...
αντί να ανεβεί ψηλά,
ο καπνός πήγε κάτω.
Σαν τον Κάιν που τον απέρριψε ο Θεός.
Τα παρατηρείς κι εσύ;
Είχα κλείσει το εισιτήριό μου για να έρθω
πριν με καλέσετε εδώ.
-Όχι. -Ναι.
-Είχες ήδη κλείσει εισιτήριο; -Ναι.
Αυτό μου δίνει μεγάλο κουράγιο.
Ναι.
Είσαι ο κατάλληλος. Σκοπεύω να παραιτηθώ.
-Το μάρμαρο είναι κρύο. -Ο κατάλληλος για τι;
Να πεις.
Να πω τι;
Αυτό που μόλις είπα: ότι παραιτούμαι.
Από τι;
Από Πάπας.
Από την Αγία Έδρα.
Από Επίσκοπος Ρώμης.
Τα αποκηρύσσω όλα.
Μα δεν μπορείτε.
Εσείς...
-Δεν θα ήσασταν πια Πάπας. -Όχι.
Αυτό δεν γίνεται.
Υπάρχει προηγούμενο.
Ο Κελεστίνος Ε' παραιτήθηκε το 1294.
Το ήξερες;
Παναγιότατε, δεν θα συγκλονιστεί ο κόσμος,
επειδή κάτι αντίστοιχο ξανασυνέβη 700 χρόνια πριν;
Ήρθα εδώ για να σας δώσω ένα χαρτί να υπογράψετε.
Το ξέρω.
Τώρα ξέρεις γιατί δεν σεβάστηκα την επιθυμία σου.
Θα συγκληθεί κονκλάβιο. Πρέπει να 'σαι παρών.
Παναγιότατε, δεν πρέπει, μην το κάνετε.
Γιατί όχι;
Γιατί προσέρχονται σ' εσάς οι πρόεδροι των ΗΠΑ, της Ρωσίας και της Κίνας;
Επειδή,
αντίθετα μ' εκείνους,
η ισχύς σας πηγάζει από το γεγονός ότι υποφέρετε και θα πεθάνετε
επί το καθήκον.
Ως μάρτυρας δικαιοσύνης και αλήθειας.
Γι' αυτό έρχονται όλοι.
Συγχωρέστε με, αλλά...
Αλλά;
Ο Χριστός δεν κατέβηκε από τον σταυρό.
Ο Θεός σε έχει πλάσει ετοιμόλογο.
Ο Πάπας πρέπει να παραμένει ες αεί.
Είναι η προσωποποίηση του Εσταυρωμένου.
Έτσι θα καταστρέφατε τον παπισμό για πάντα.
Δεν θα τον κατέστρεφα αν έμενα;
Δύο πάπες;
Όχι, είναι αδιανόητο.
-Το 1978 είχαμε τρεις πάπες. -Ναι, αλλά όχι ταυτόχρονα.
Το είπα ως ανέκδοτο.
Ανέκδοτο;
Γερμανικό, δεν είναι απαραίτητα αστείο.
Υπάρχει ένα ρητό:
"Ο Θεός πάντα
διορθώνει έναν Πάπα μ' άλλον Πάπα".
Θα ήθελα να δω τη διόρθωσή μου.
Θα ασκούμε κι οι δύο εξουσία;
Όχι.
Μόνο ένας θα ασκεί εξουσία.
Θα αποσυρθώ από το προσκήνιο.
Η σιωπή προσωποποιημένη.
-Σας πιέζει το δικαστήριο να αποσυρθείτε; -Όχι.
Αν με πίεζαν εκείνοι, θα αντιστεκόμουν.
Όχι, οι προθέσεις και τα κίνητρά μου είναι αγνά.
-Ακαδημαϊκός είμαι, όχι μάνατζερ. -Μην κάθεστε άλλο.
-Περπατήστε. -Ναι.
Περπατήστε.
Άλλωστε...
Μην κάθεστε άλλο.
-Φοράω βηματοδότη και είμαι ημίτυφλος. -Περπατήστε.
Δεν βλέπω από το αριστερό μου μάτι.
Και...
η διακυβέρνηση απαιτεί οξεία όραση.
Ναι.
Πολέμησα για να πετύχω αυτό
που έπρεπε να γίνει,
αλλά ηττήθηκα.
Σε στιγμές αδυναμίας εμφανίζεται η χάρη του Θεού.
Δείχνοντας τις αδυναμίες, μας δίνει δύναμη.
Σου απάντησα επί του θέματος.
Αρκέσου σε αυτό.
Με όλο τον σεβασμό,
το ζήτημα δεν είμαι εγώ,
αλλά τα 1,2 δισεκατομμύρια πιστοί.
Θα θέλουν να ξέρουν.
Αλλιώς, θα το εκλάβουν ως σκάνδαλο, μηχανορραφία.
Αυτό θα πρέπει να το συνυπολογίσουμε.
Κι οι δυο μαζί.
Κι οι δυο; Γιατί;
Εδώ και μήνες σκόπευα να παραιτηθώ,
αλλά με εμπόδιζε μία σκέψη.
"Κι αν το επόμενο κονκλάβιο
εξέλεγε τον Καρδινάλιο Μπεργκόλιο;"
Εσένα.
-Ώσπου υπέβαλα την παραίτησή μου. -Ακριβώς.
Ενθουσιάστηκα.
Όπως είπα,
αυτό που μ' εμπόδιζε να παραιτηθώ
ήταν η σκέψη ότι θα μπορούσες να εκλεγείς εσύ.
Αλλά τώρα που ήρθες να με δεις στη Ρώμη,
άλλαξα γνώμη.
-Συμβιβαστήκατε. -Όχι, άλλαξα.
Ο συμβιβασμός είναι άλλο.
Το στιλ και οι μέθοδοί σου διαφέρουν τελείως από τα δικά μου.
Διαφωνώ με τα περισσότερα απ' όσα λες ή κάνεις,
όμως,
για έναν περίεργο λόγο,
διακρίνω πλέον...
την ανάγκη για έναν Μπεργκόλιο.
Αλλά δεν θα προχωρήσω, αν δεν γνωρίζω ότι υπάρχει
η πιθανότητα να εκλεγείς.
Όχι.
Δεν θα δεχόμουν ποτέ.
Εντάξει.
Είμαστε σε αδιέξοδο.
Δεν βγαίνεις στη σύνταξη, αν δεν σου το επιτρέψω,
ούτε εγώ παραιτούμαι, άμα δεν μείνεις.
Είναι ένα θεολογικό παράδοξο.
Δεν καταλαβαίνετε. Δεν μπορώ να αναλάβω.
Ξέρουμε κι οι δυο καλά ότι μπορείς.
Η Εκκλησία θέλει μια αλλαγή σαν τη δική σου.
Όχι.
Όχι εγώ, ποτέ.
-Δεν γίνεται. -Γιατί;
Ξέρεις γιατί.
Διάβασα τον φάκελό σου.
Όχι.
Ο φάκελος είναι ατελής.
Πόσο ατελής;
ΜΠΟΥΕΝΟΣ ΑΪΡΕΣ 1976
Λαέ της Αργεντινής...
Η χώρα βρίσκεται ενώπιον μιας κρίσιμης καμπής στην Ιστορία.
Τη δεκαετία του '70,
η κυβέρνηση ανετράπη από στρατιωτική δικτατορία.
Την εποχή εκείνη, έγινα επικεφαλής των Ιησουιτών της Αργεντινής.
Ξαναπαντρεύτηκα, πάτερ.
Με άλλα λόγια, συζείς με κάποιον.
Όλοι θεωρούνταν ύποπτοι.
Σκοτώθηκαν 30.000 άνθρωποι.
-Τι συνέβη; -Ψάχνουμε τα παιδιά μας. Πού είναι;
Όποιος διαφωνούσε, εξαφανιζόταν.
Η Εστέρ, πρώην αφεντικό...
και φίλη μου.
Ενεπλάκη η κόρη της.
Εμείς οι Αργεντίνοι θέλουμε να διαδηλώσουμε ότι είναι πολλές χιλιάδες
οι μητέρες κι οι οικογένειες που πνίγονται στον πόνο, στην αγωνία, στην απόγνωση,
γιατί δεν ξέρουμε πού είναι τα παιδιά μας.
Λένε ότι ψεύδεστε.
Εμείς λέμε ψέματα;
Ότι εξαφανίστηκαν τα παιδιά μας;
Πού τα πήγατε; Δειλοί!
Τα κρατά ο αποκαλούμενος Χριστιανικός Στρατός.
Πολλοί ιερείς θεωρήθηκαν υποστηρικτές της ένοπλης αντίστασης.
Ούτε δυνάστες, ούτε δυναστευόμενοι.
Ο πατήρ Μουθίκα, η φωνή των φτωχών Αργεντίνων,
μαρτύρησε το 1974.
Στη συνέχεια,
ακολούθησαν πολλοί ιερείς και μοναχές.
Δεν είμαι περήφανος για τότε.
Ένιωθα πως είχα καθήκον να προφυλάξω τους ιερείς.
Πάτερ.
Μίλησα με τον Μασέρα, έναν από τους ηγέτες της χούντας.
Πήγα να τον συνετίσω.
Ναύαρχε.
Να συμβιβαστώ.
Πάτερ Μπεργκόλιο, από τη Σχολή.
-Τη Θεολογική Σχολή; -Χαίρω πολύ.
Εκεί που οι Ιησουίτες διδάσκονται τον μαρξισμό;
Είναι μαζί μας. Πέταξε όλα τα βιβλία.
Επιτέλους, ένας ιερέας βρήκε την αποστολή του.
Αστειεύομαι, πάτερ.
Η ενορία μου είναι Ιησουίτες.
Ακούω, Μπεργκόλιο.
Χέλντερ Κάμαρα, Εκκλησία και Ανάπτυξη.
Ο Ιμπεριαλισμός στη Λατινική Αμερική.
Δεν κατάλαβα τι μου έλεγες στο τηλέφωνο.
Σε παρακολουθούν, Εστέρ.
Άδειασε το σπίτι.
Βιβλία,
φυλλάδια,
τα πάντα.
Γιατί τόση βιασύνη;
Γκράμσι.
Η Εργατική Τάξη. Περονισμός.
Μπρεχτ. Μαρξ.
Ψυχανάλυση.
Πώς ξέρεις ότι με παρακολουθούν;
Με ποιον μίλησες;
Βλέπεις αυτόν εδώ τον διαδηλωτή;
Ο Γκουστάβο, ναι.
Όχι.
Τον λένε Αστίζ.
Στενός φίλος του Ναυάρχου Μασέρα.
Ο "Ξανθός Άγγελος του Θανάτου".
Είναι καταδότης.
Κατακάθι της κοινωνίας.
Για πόσο διάστημα θα σιωπάς;
Μίλα ανοιχτά.
Γιατί δεν εκδηλώνεσαι, Χόρχε;
Μιλώντας, δεν θα βοηθήσω.
Θα ενώσεις τη φωνή σου μ' εμάς των υπολοίπων.
Αλλά σ' αρέσει να επισκέπτεσαι τον Ναύαρχο,
να κάνεις επαφές.
Έτσι δεν είναι;
Εκείνη τη στιγμή, με κοίταξε σαν να 'μουν κάνας ξένος.
Με φόβο.
Ήταν η τελευταία φορά που την είδα.
Με προειδοποίησε,
αλλά δεν την άκουσα.
Αν την είχα ακούσει, δεν θα έκανα αυτά τα λάθη.
Τον είχα μαθητή, και τώρα ανέλαβε επικεφαλής των Ιησουιτών Αργεντινής.
Και Ουρουγουάης.
Αυτοί εδώ μαθαίνουν τεχνικά επαγγέλματα.
Έλα να γνωρίσεις και τους άλλους.
Σωστοί καλλιτέχνες.
Γιάλικς!
Κλείσε αυτό εδώ το μέρος.
-Τι εννοείς; -Βάλε τέλος σ' αυτήν την αποστολή.
Γιόριο!
Δεν κάναμε τόσο κόπο για το τίποτα.
Να τους εγκαταλείψουμε;
Να ξέρετε ότι με τον Μασέρα, ο λόγος που δεν χάσαμε Ιησουίτες...
Είναι γιατί δεν πάμε κόντρα.
Δεν μπλεκόμαστε με την κατάσταση.
Παρακολουθούν τα πάντα
και δεν χαίρονται με το θέαμα.
Πιστέψτε με, το ξέρω καλά.
Πώς;
Τι;
Πώς έχεις αυτήν την πληροφόρηση, Χόρχε;
Πήγες στο σπίτι του Βιδέλα;
Τον κοινώνησες;
Είναι δολοφόνοι, Χόρχε.
Για τους ιερείς το κάνω.
Αυτός είναι πια ο στόχος; Να σώσουμε το τομάρι μας;
Σου το δίδαξα στη Θεολογική Σχολή.
Πώς υπηρετούμε τον Χριστό;
Ακολουθώντας τα βήματά του. Πού μας οδηγούν;
-Εδώ. -Ή στο εκτελεστικό απόσπασμα.
Αν φτάσει ως εκεί, ας είναι.
Είμαι προϊστάμενός σας.
Σας καλώ να επιστρέψετε στη Θεολογική Σχολή.
Κι αν αρνηθούμε;
Ιησουίτες είστε, δώσατε όρκο!
Αν τον παραβείτε, δεν είστε Ιησουίτες.
Χωρίς τον τίτλο μας, δεν έχουμε προστασία.
Μας καταδικάζεις σε θάνατο.
Τότε, τηρήστε τον όρκο σας, να πάρει!
Αρνούμαστε να παρατήσουμε το έργο μας.
Εσύ πίνε τσάι με τους φονιάδες.
Άκουσέ με...
Μιλάω με όποιον πρέπει για να σώσω ζωές.
Και κάντε ό,τι σας λέω: δώστε τέλος σ' αυτό το εγχείρημα.
Είναι διαταγή.
Άκουσες; Είναι διαταγή!
Αλλά δεν υπάκουσαν στη διαταγή μου.
Αμφισβήτησαν την εξουσία μου.
Μιλάς περί εξουσίας. Πώς τη διαχειρίστηκες;
Την αξιοποίησες σώζοντας δεκάδες ζωές.
Είναι γραμμένο.
Σας έφερα να φάτε...
Κι έκρυψες οικογένειες συνδικαλιστών στη Θεολογική Σχολή.
Κάποιους απ' αυτούς, τους έβγαλες κι από τη χώρα.
Δεν ήταν αρκετό.
Όχι.
Όχι για τους...
αδελφούς Ιησουίτες, όχι.
Είναι διαταγή!
Η περηφάνια
θόλωσε την κρίση μου.
Το δικαίωμα στη Λειτουργία αφαιρέθηκε,
μαζί και η προστασία στην Εκκλησία.
Είχα καθήκον να τους προστατεύσω.
Απέτυχα.
Στα σπίτια σας!
Η Λειτουργία τελείωσε.
Πού είναι ο ιερέας;
Καθίστε ήσυχα.
Κύριοι, παρακαλώ, ηρεμήστε.
Δεν είναι εύκολο να αποθέτεις τον εαυτό σου στο έλεος του Θεού.
Ξέρω ότι έχει μια ιδιαίτερη ικανότητα να λησμονεί τα λάθη που κάνουμε.
Ο Θεός ξεχνά.
Εγώ όχι.
Τους μάζεψαν και τους βασάνιζαν για μήνες.
Τους έσπασαν τα χέρια.
Ναύαρχε.
Ο παπάς.
Πέρνα μέσα.
Μπεργκόλιο.
Ναύαρχε.
Ακούω.
Κρατάτε τους ιερείς μου...
Ο Βίλας σερβίρει.
Είναι καλός, ε;
Ναύαρχε,
κρατάτε τους ιερείς μου, Γιάλικς και Γιόριο,
φυλακισμένους.
Δεν ασκούσαν πολιτική δράση.
Γιατί τους είχες διώξει;
Ήταν απλώς σε αναστολή καθηκόντων.
Το θέμα είναι τεχνικό.
Ποιος σας ενημέρωσε;
Βλέπουμε και ακούμε τα πάντα.
Πάνε τέσσερις μήνες.
Τι θ' απογίνουν;
Φτάνει, Μπεργκόλιο!
Ξέρω πολύ καλά πού είναι οι ιερείς μου!
Δεν είναι ιερείς σου.
Εσύ ο ίδιος το 'πες.
"Το θέμα είναι τεχνικό".
Πρώτα να σκέφτεσαι και μετά να ενεργείς.
Τα λόγια μου ήταν άκαρπα.
Κενά.
Έκανες ό,τι μπορούσες.
Δεν ήταν αρκετό.
Οι δικτάτορες
μας αφαιρούν το δικαίωμα επιλογής.
Το ξέρουμε καλά.
Ή αποκαλύπτουν τις αδυναμίες μας.
Και μετά, μας πήγαν εκεί.
Είχαν ξεβραστεί τόσα πτώματα στην παραλία.
Το Λιμενικό αδυνατούσε να τα βγάλει πέρα.
Αγαπητέ μου φίλε.
Εγώ πού ήμουν;
Πού ήταν ο Θεός σε όλα αυτά;
Έπινε τσάι στο προεδρικό μέγαρο;
Ή βασανιζόταν στις φυλακές
με τους ιερείς;
Ίσως το μονοπάτι φαίνεται πιο ευθύ,
κοιτώντας πίσω.
Στην πορεία, συχνά χανόμαστε.
Της ψυχής η σκοτεινιά.
Μετά από τη δικτατορία και την επιστροφή στη δημοκρατία,
βρέθηκες σε δυσμένεια.
Σε καθαίρεσαν,
σε εκδίωξαν,
σου αφαίρεσαν την εξουσία,
σε εξόρισαν.
ΚΟΡΔΟΒΑ
Σε κατηγόρησαν για σκληροπυρηνικό, δεξιών πεποιθήσεων,
που αμάρτησες μένοντας αδρανής,
που φέρθηκες εγωιστικά.
Σ' έστειλαν στα βουνά,
αποξενωμένο.
Ο Θεός να ευλογεί το φαγητό αυτό...
Δύο χρόνια ενδοσκόπησης,
σκοτεινών μερόνυχτων.
Εσωτερικής κρίσης.
Αλλαγής.
ΤΟ ΝΕΟ ΕΥΑΓΓΕΛΙΟ ΤΩΝ ΑΠΟΚΛΕΙΣΜΕΝΩΝ
Συγχώρα με, πάτερ. Αμάρτησα.
Μισώ την πρώην πεθερά μου.
Θέλω να τη σκοτώσω.
Συγχώρα με, πάτερ. Αμάρτησα.
Άκουσα πολλές εξομολογήσεις.
Έμαθα ν' ακούω.
Κάνω άσχημες σκέψεις.
Αυνανίζομαι συχνά.
-Συγχώρα με, πάτερ. Αμάρτησα. -Ζω μες στην αμαρτία.
Ντρέπομαι πολύ γι' αυτό.
Αισθάνομαι συνεχώς κατάθλιψη.
...τους βλέπω ερωτικά.
Αισθάνομαι απατεώνας.
Είχα μια τηλεόραση.
Αγαπούσα το ποδόσφαιρο.
Μια τηλεόραση χρειάζεται κεραία και σήμα.
Μερικές φορές το σήμα δεν είναι καλό.
Δεν ξέρουμε γιατί, αλλά κάνει χιόνια.
Το ίδιο και όταν προσευχόμαστε.
Άλλοτε το σήμα που μας στέλνει ο Θεός είναι δυνατό και καθαρό.
Βλέπουμε τζάμι, αισθανόμαστε την επαφή,
νιώθουμε συνδεδεμένοι,
σε άμεση επικοινωνία.
Άλλοτε, πάλι,
μπορούμε απλώς να πούμε
"Λοιπόν.
Προσπάθησα, έστω".
Αλλά ως απάντηση δεν λαμβάνουμε τίποτα.
Δεν υπάρχει ανταπόκριση.
Μπορεί να πει κανείς "Πάτερ, καλά τα λέτε. Σ' εσάς δεν γίνονται αυτά".
Ο κόσμος θεωρεί ότι για εμάς τους ιερείς είναι αλλιώς.
Ότι έχουμε
απευθείας σύνδεση.
Δεν είναι έτσι.
Και για εμάς ισχύει το ίδιο όπως και για εσάς.
Θέλω να πω το εξής.
Σήμερα δεν νιώθω άξιος για κήρυγμα.
Θα ήταν μόνο λόγια.
Χωρίς περιεχόμενο.
Σήμερα, κάντε μου κήρυγμα εσείς.
Θα ήταν το καλύτερο.
Έχουμε γνωρίσει τυραννία σ' αυτήν τη χώρα,
όμως, ανατέλλει μια νέα τυραννία.
Όχι μόνο εδώ,
αλλά σ' όλο τον κόσμο.
Μιλάς εσύ για τυραννία; Τσιράκι των τυράννων!
Πήραν τους συντρόφους μας!
Είσαι συνεργός!
Φίλος των χουντικών!
Πες την αλήθεια.
Πού είναι;
Μια τυραννία,
όχι μόνο καταστολής
και καταπίεσης
ή τρόμου.
Μια τυραννία άδικων οικονομικών δομών,
που γεννούν τεράστιες ανισότητες.
Ξέρετε,
το 20% του πληθυσμού της Γης
καταναλώνει πόρους
με ρυθμό που στερεί τα φτωχά έθνη
και τις μελλοντικές γενιές
από τα αναγκαία μέσα επιβίωσης.
Όπως η εντολή
"Ου φονεύσεις"
θέτει ένα σαφές όριο
για την προστασία της ανθρώπινης ζωής,
έτσι και σήμερα,
πρέπει να εκφράσουμε ένα "ου" στερητικό
σε μια οικονομία αποκλεισμών
και ανισότητας,
που εξιδανικεύει το χρήμα.
Κάθε κοινότητα
καλείται να λειτουργήσει ως εργαλείο για την απελευθέρωση.
Για την απελευθέρωση
και πρόοδο
των φτωχών.
ΦΤΙΑΞΤΕ ΓΕΦΥΡΕΣ ΟΧΙ ΤΕΙΧΗ
Πόσο δύσκολο είναι να παραβλέψουμε τον εαυτό μας
και να μην είμαστε εγωιστές.
Γιατί σκεφτόμαστε
"Θα γίνω ίνδαλμα, θα μ' αγαπάνε όλοι σαν Θεό".
Δεν πάει έτσι.
Ένας είναι ο Θεός. Εκεί ψηλά.
Γι' αυτό να δίνετε πάσες.
Ρομάν, ο Λούκας ήταν αμαρκάριστος.
Ήμουν σαφής;
-Καταλάβατε; -Ναι.
-Καταλάβατε; -Ναι!
Παίξτε μπάλα.
Με πασούλες και καρδιά. Πάμε, πάμε!
Τώρα παίζετε σαν ομάδα.
Χρειαζόμαστε γέφυρες, όχι τείχη.
Ευχαριστώ.
Χαίρω πολύ.
Χαρά μου που σας άκουσα.
Πέρασαν χρόνια,
ώσπου ο Καρδινάλιος Καρατσίνο σε πρόσεξε σ' ένα συνέδριο.
ΜΠΟΥΕΝΟΣ ΑΪΡΕΣ 1998
Έγινες επίσκοπος.
Ζούσες αλλιώτικα.
Αποκήρυξες τα πλούτη.
Συνέχισες το έργο που ξεκίνησαν ο Γιόριο κι ο Γιάλικς.
Ακολουθώ τα μονοπάτια από τα οποία τους αποτράβηξα.
Κόβοντας λαχανικά,
αποτρέποντας εξώσεις,
σε κάθε νίκη υπέρ των φτωχών έβρισκα μια μικρή εξιλέωση.
Ναι.
Επίτρεψέ μου να σου πω κάτι.
Όλοι υποφέρουμε
από έπαρση.
Όλοι μας.
Πρέπει να θυμάσαι ότι...
δεν είσαι θεός.
"Εν Αυτώ γαρ ζώμεν και κινούμεθα και εσμέν".
Ζούμε μ' Αυτόν, αλλά δεν είμαστε θεοί.
Είσαι άνθρωπος.
Όμως...
Να τος.
Άνθρωπος.
Ναι.
Οπότε,
αν μου επιτρέπεις,
τέκνο μου,
οφείλεις
να πιστέψεις στο έλεος που κηρύττεις.
Σου δίνω άφεση, εις το όνομα του Πατρός, του Υιού και του Αγίου Πνεύματος.
Ευχαριστώ, πάτερ.
Παναγιότατε.
Πήγε 9 η ώρα. Ανοίγουμε για το κοινό.
Θεέ μου, το ξέχασα.
Θέλετε να καθυστερήσουμε;
Όχι, οι περισσότεροι επισκέπτες περίμεναν μια ζωή για να έρθουν.
Από δω.
Έλα, θέλω να σου δείξω κάτι.
Εδώ είναι το σκευοφυλάκιο,
η γνωστή "κάμαρα των δακρύων".
Δεν ξέρω αν τα δάκρυα είναι χαράς ή λύπης.
Μπήκα απ' αυτήν την πόρτα ως Γιόσεφ Ράτσινγκερ
και βγήκα ως Πάπας Βενέδικτος ΙΣΤ'.
Ευχαριστώ.
Παναγιότατε, μήπως πεινάτε;
Αν πεινάω;
Ναι, θα έλεγα πως πεινάω λιγάκι.
-Θέλετε να πω στην κουζίνα να... -Όχι, δεν είναι ανάγκη.
Υπάρχει ένα μέρος μπροστά από την Πύλη των Αγγέλων.
Το ξέρετε; Φτιάχνει εξαιρετικό καφέ και πίτσα.
-Πίτσα; -Ναι.
Όχι, όχι.
Πίτσα;
Μία μαργαρίτα και μία ντιάβολα, δύο πορτοκαλάδες κι έναν καφέ.
Με συγχωρείτε.
Συγγνώμη.
-Συγγνώμη. -Όχι φωτογραφίες, παρακαλώ.
Ξέρεις, στο παρελθόν, όποτε καθόταν να φάει ένας Πάπας,
σε κάθε γεύμα, είχε πλάι του
τρεις αδελφούς Ιησουίτες
που δοκίμαζαν το φαγητό.
Όταν σταμάτησε το έθιμο αυτό, μάλλον δηλητηριάστηκαν αρκετοί Πάπες.
Μήπως να φάω μια μπουκιά από το κομμάτι σας;
-Για σιγουριά. -Όχι.
Άσε κάτω την πίτσα μου.
-Θα πείτε προσευχή, Παναγιότατε; -Ναι.
Ναι.
Ευχαριστούμε, Κύριε, για το φαγητό που τρώμε
εδώ απόμερα.
Βλέπεις, Κύριε, η Εκκλησία, το ποίμνιό Σου,
δέχεται επίθεση, περνάει κρίση.
Ας μας χαρίσει ο Θεός σοφία και δύναμη
για να αντιταχθούμε στην υποκρισία.
Άγιε Φραγκίσκε,
μεσολάβησε εκ μέρους μας για την ανόρθωση της Εκκλησίας.
Θες να προσθέσεις κάτι;
Αμήν.
Αμήν. Ωραία.
Νόστιμη, ε;
Ξέρεις, εγώ...
σκεφτόμουν τους δασκάλους σου,
Γιόριο και Γιάλικς.
Τα ξαναβρήκατε ποτέ;
Με τον Γιάλικς, ναι.
Τελέσαμε και Λειτουργία.
Ανάβεις τα κεριά, σε παρακαλώ;
Αναμμένα είναι, πάτερ.
Γιάλικς...
Μου δίνετε το πετραχήλι; Έχουμε αργήσει.
Εις το όνομα του Πατρός, του Υιού και του Αγίου Πνεύματος.
Αμήν.
Νίψον, Κύριε,
τα ανομήματά μου,
και αξίωσόν με
διά την τέλεσιν των ιερών Σου μυστηρίων.
Και τώρα, ας δώσουμε όλοι,
ο ένας στον άλλον,
μια αγκαλιά αδελφικής συμφιλίωσης.
Κλάψαμε...
αγκαλιασμένοι.
Με συγχώρεσε.
Κι ο Γιόριο;
Όχι.
Μέχρι το τέλος, μ' έβλεπε σαν προδότη.
Ώσπου πέθανε.
Στην Αργεντινή, θεωρούμαι ακόμη αμφιλεγόμενο πρόσωπο.
Χθες μου είπες
ότι η ζωή κυλάει.
Σωστά;
Λοιπόν...
Ξέρεις,
ηγείσαι όχι διά της ισχύος, ούτε διά του πνεύματος,
αλλά ηγείσαι...
Εσύ, συγκεκριμένα, ηγείσαι
διά του τρόπου ζωής σου.
Άλλαξες.
Αυτός ο άνθρωπος
παραμένει μέσα μου.
Αυτή η αμφιβολία
παραμένει ακόμα.
Θεωρείς τον εαυτό σου ανάξιο.
Όλοι έχουμε αμαρτήσει.
Τώρα, επίτρεψέ μου να εξομολογηθώ εγώ.
Αρνείσαι να μ' εξομολογήσεις;
Όχι, μη γονατίζετε, Παναγιότατε.
Παρακαλώ, καθίστε.
Αν μιλάω καθιστός, η εξομολόγηση θα είναι ανεπίσημη.
Τι να πω;
Δεν ξέρω. Τι λες συνήθως;
Πότε εξομολογήθηκες τελευταία φορά;
Οκτώ... Επτά... Πριν οκτώ μέρες.
Κι αμάρτησες πολύ από...
Συγγνώμη. Δεν υπονοώ ότι εσύ...
Φυσικά κι αμάρτησα.
Διέπραξα πολλές αφέσιμες αμαρτίες.
Όμως, άρχισα να γερνάω
και να τις ξεχνώ.
-Λέγεται αυτό; -Ναι.
Δεν ήξερα ότι λέγεται. Πολύ χρήσιμο.
Αμάρτησα κατά Εσού, Κύριε, που θα έπρεπε να αγαπώ πάνω απ' όλα.
Ως παιδί, σε απογοήτευσα πρωτίστως...
επειδή δεν είχα το κουράγιο να γευτώ τη ζωή.
Κρύφτηκα στα βιβλία και στις σπουδές μου.
Αντιλαμβάνομαι πια
ότι αυτό με αποξένωσε από τον κόσμο
που η Εκκλησία έχει ως αποστολή να βοηθά.
Συνέχισε.
Θυμάσαι τον πατέρα Μασιέλ;
Ήρθαν καταγγελίες πριν 12 χρόνια
ότι αποπλανούσε ανήλικα αγόρια επί δεκαετίες...
Ομολογώ ότι δεν έδωσα τη δέουσα προσοχή στη δράση αυτού του συγκεκριμένου ιερέα.
"Τη δέουσα προσοχή";
Κατ' εξακολούθηση;
Ναι.
Μα το γνώριζες!
Έπρεπε να το γνωρίζω.
Είχα χρέος.
-Με ενημέρωσαν... -Επαρκώς, είπες.
Παρέθεσαν τα στοιχεία στο γραφείο μου, όμως...
Ξέχασες να αγαπάς το ποίμνιό σου.
Ναι.
Ζητώ συγχώρεση.
Πάτερ,
αν παραιτείσαι αποκλειστικά γι' αυτό,
είναι ακόμα πιο σημαντικό να μείνεις για να επουλώσεις την πληγή.
Άκουσέ με.
Ολοκλήρωσε το έργο σου.
Σου εξηγώ τους λόγους, αλλά δεν πείθεσαι.
Θα σου το ξαναπώ.
Δεν μπορώ να παραμείνω στην Αγία Έδρα.
-Κάνεις λάθος. -Δεν νιώθω την παρουσία του Θεού.
Δεν ακούω τη φωνή Του, με καταλαβαίνεις;
Όχι, κάνεις λάθος.
Πιστεύω στον Θεό. Προσεύχομαι.
Σιωπή!
Δεν μπορώ να υποδύομαι πια αυτόν τον ρόλο.
Λυπάμαι πολύ.
Όταν ήμουν μικρός, από παιδί,
ένιωθα την παρουσία Του στο πλευρό μου.
Όλη μου τη ζωή ήμουν μόνος,
αλλά όχι έρημος, ως τώρα.
Λυπάμαι πολύ.
Ναι.
Όμως, ξανακούω τη φωνή Του αυτές τις δύο μέρες.
Την ξανάκουσα.
-Χαίρομαι. -Ναι.
Και η φωνή Του βγαίνει από το στόμα κάποιου που δεν περίμενα.
Είναι η φωνή σου.
-Όχι. -Ναι.
Πιστεύω πως ίσως δεν Τον άκουγα, όχι γιατί με είχε παρατήσει,
αλλά επειδή έλεγε
"Φύγε,
πιστέ μου υπηρέτη".
Ο Θεός, μέγα το έλεός Του,
μας έστειλε το Άγιο Πνεύμα
για την άφεση των αμαρτιών.
Ο Θεός να σου χαρίσει συγχώρεση και ηρεμία.
Σου δίνω άφεση αμαρτιών.
Και να θυμάσαι:
η αλήθεια είναι απαραίτητη,
αλλά δίχως αγάπη,
είναι αφόρητη.
Φιλανθρωπία εν Αληθεία. Το βιβλίο σου.
Ναι.
Εις το όνομα του Πατρός, του Υιού και του Αγίου Πνεύματος.
Αμήν.
Έφυγε ένα μεγάλο βάρος από πάνω μου.
Το φόρτωσες σ' εμένα.
Υπάρχει άλλη έξοδος; Να καλέσω την ασφάλεια;
Όχι, βαρέθηκα να με κρύβει η ασφάλεια.
Είναι τα τέκνα μου.
Κι είμαι ο Πάπας, για την ώρα.
Πάμε.
Όχι, αφήστε τον.
Κοίτα, είναι χαρούμενος.
Ας το απολαύσει.
Χαίρεσαι που επιστρέφεις;
Το να μιλάω Αγγλικά μ' εξουθενώνει.
Απαίσια γλώσσα, τόσες εξαιρέσεις σ' ένα σωρό κανόνες.
Να θυμάσαι:
"Η σιωπή προσωποποιημένη".
Ξέρεις για τον Άγιο Φραγκίσκο;
Όταν του ζήτησε
ο Θεός να αναστηλώσει την Εκκλησία, πήρε τούβλα και σοβά.
Ο καημένος ο Φραγκίσκος.
Ακόμα κι εκείνος παρερμήνευε.
Ναι.
Λοιπόν...
Παναγιότατε, αντίο.
-Αντίο. -Όχι.
-Τι; -Σε παρακαλώ.
-Ο Άγιος Φραγκίσκος αγαπούσε τον χορό. -Ναι;
Σίγουρα θα μάθαινε τανγκό.
-Πολύ αργά για μένα. -Όχι, αλίμονο.
Έλα, θα σου δείξω.
-Έλα, έλα. -Όχι.
-Όχι, προσπάθησε. Θα σου μάθω. -Όχι.
Δεν χορεύω.
Λοιπόν, βγάζω μπροστά το δεξί πόδι,
κι εσύ βγάζεις...
Ένα, δύο,
τρία, τέσσερα, μισό βήμα.
Και στο πλάι.
Όχι...
Όχι, φύγε.
Άσε με ήσυχο.
Παράτα με.
Πήγαινε στο αεροδρόμιο. Φύγε.
Ορίστε.
Αυτό για σένα.
-Abbey Road. -Ναι.
-Των Beatles. -Ακριβώς.
Abbey Road, ε;
Πανέμορφο.
Ευχαριστώ.
Φίλε μου...
Φτάνει τόσο.
Στο αεροδρόμιο.
Μην ξανάρθει πίσω.
Τι έπαθες;
Όταν έχει να τους πει κάτι άσχημο,
μιλά Λατινικά.
-Άκουσα καλά; -Δεν ξέρω.
Κατάλαβες τι είπε;
Είσαι σίγουρος;
Ο Πάπας μόλις παραιτήθηκε.
Τι;
Ακούγεται απίστευτο, αλλά είναι η τελευταία μέρα του Πάπα στον θώκο.
Αποσύρεται στο Γκαντόλφο, όπου...
...θα μετατραπεί...
...όπως είπε,
σε απλό προσκυνητή που θα εργάζεται για το κοινό καλό.
...οι Καθολικοί συρρέουν για την εκλογή νέου Πάπα.
Για πρώτη φορά, ίσως είναι από τη Λατινική ή Βόρεια Αμερική.
Πολλοί επιθυμούν να γεφυρωθεί το χάσμα
μεταξύ εκείνων των τειχών
και του τι συμβαίνει έξω στον κόσμο.
Εξοχότατε, το κονκλάβιο θα πορευτεί συντηρητικά
ή προοδευτικά;
...είμαστε σε σταυροδρόμι μεταξύ παλιού και νέου.
Οι καρδινάλιοι ετοιμάζονται να ψηφίσουν σε λίγο
για την εκλογή νέου Πάπα.
Ο Θεός να σας συγχωρέσει.
Μη λησμονήσεις τους φτωχούς.
Έχεις ένα τηλέφωνο;
Αγαπητοί αδελφοί
και αδελφές...
Παναγιότατε, συγγνώμη, αλλά δεν απαντά.
Παναγιότατε, πρέπει να διαλέξετε.
Θα φορέσω τον δικό μου. Ευχαριστώ.
Τα παπούτσια;
Είναι παράδοση από...
Μια χαρά είναι τα δικά μου.
Παναγιότατε, γουνάκι;
Όχι, ευχαριστώ. Τελείωσε το καρναβάλι.
Αν είναι να κυλήσουν δάκρυα,
ας είναι δάκρυα χαράς.
Αγαπητά μου αδέλφια,
καλησπέρα σας.
Όπως γνωρίζετε,
το κονκλάβιο είχε καθήκον
να εκλέξει τον επίσκοπο Ρώμης.
Φαίνεται πως οι αδελφοί μου καρδινάλιοι
διάλεξαν κάποιον από την άλλη άκρη της Γης.
Να 'μαστε, λοιπόν.
Κατ' αρχάς,
θα ήθελα να προσευχηθούμε
για τον Επίσκοπό μας,
τον επίτιμο Βενέδικτο ΙΣΤ'.
Ας προσευχηθούμε όλοι γι' αυτόν.
Όνομα;
Χόρχε Μπεργκόλιο.
Όπως του Πάπα;
Ναι, ξέρετε,
για την ακρίβεια...
Διεύθυνση;
Πόλη του Βατικανού.
Πολύ αστείο.
Στέκεστε έτσι όλη τη νύχτα;
Μάλιστα, Παναγιότατε.
Αλήθεια;
Προσπαθώ ν' ανοίξω το Wi-Fi. Ξέρεις πώς δουλεύει;
Το Wi-Fi;
Θέλω να κάνω μια κράτηση,
και προφανώς είναι εφικτό μόνο μέσω διαδικτύου.
Μπορείς να βοηθήσεις;
Βεβαίως, Παναγιότατε.
Μισό λεπτό...
Θα ήμουν ευγνώμων.
Από το κινητό, σωστά.
Πού θέλετε να πάτε;
Λαμπεντούζα.
Πόσες θέσεις;
Μόνος μου.
Θα σας αφήσουν να πάτε μόνος;
Φυσικά!
Ο Πάπας είμαι.
ΜΑΝΙΛΑ
ΠΟΛΗ ΤΟΥ ΜΕΞΙΚΟΥ
ΛΙΜΑ
ΝΑΜΟΥΓΚΟΝΓΚΟ
ΡΙΟ ΝΤΕ ΤΖΑΝΕΪΡΟ
ΝΕΑ ΥΟΡΚΗ
ΣΑΡΑΓΕΒΟ
ΣΕΟΥΛ, ΚΟΛΟΜΠΟ
ΝΑΪΡΟΜΠΙ, ΑΒΑΝΑ
ΤΙΡΑΝΑ, ΜΠΟΓΚΟΤΑ
ΔΟΥΒΛΙΝΟ, ΒΗΘΛΕΕΜ
ΛΑΜΠΕΝΤΟΥΖΑ
Παρατηρούμε την παγκοσμιοποίηση της αδιαφορίας.
Υπάρχει μια κουλτούρα συγκρούσεων,
που μας κάνει να σκεφτόμαστε μόνο τον εαυτό μας.
Να ζούμε μέσα σε σαπουνόφουσκες,
που όσο όμορφες κι αν είναι, είναι κι επουσιώδεις.
Αρχίζουμε να συνηθίζουμε τα βάσανα των άλλων.
"Δεν μ' επηρεάζουν".
Κανείς στον κόσμο μας δεν αναλαμβάνει την ευθύνη.
Ποιος ευθύνεται για το αίμα των αδελφών μας;
Για τους πρόσφυγες που ξεβράζονται στις ακτές της Μεσογείου;
"Δεν με αφορά το θέμα.
Ας ασχοληθεί άλλος.
Πάντως, όχι εγώ".
Όταν δεν φταίει κανείς,
εντέλει φταίνε όλοι.
Μην κάθεστε άλλο. Περπατήστε.
-Πώς είστε, Παναγιότατε; -Προσαρμόζομαι.
Είμαι έτοιμος να σας διαλύσω.
Ξεκίνησε ο τελικός του Παγκοσμίου Κυπέλλου 2014.
Γερμανία εναντίον Αργεντινής.
Δύο σπουδαίοι αντίπαλοι
που συναντιούνται ξανά στο φινάλε.
Για κοίτα! Να 'σαι!
Διασημότητα.
Η Αργεντινή επικράτησε της Ολλανδίας στον ημιτελικό.
Είναι όντως συναρπαστικό, το νιώθω τώρα.
Με συνεπαίρνει.
Ωραία, καταλαβαίνεις.
Η Γερμανία συνέτριψε τη Βραζιλία 7-1.
-Πίτσα. -Σε παρακαλώ...
Μια γλυκόπικρη γεύση
για τους Βραζιλιάνους διοργανωτές.
Ο Ιγκουαΐν στην πρώτη ευκαιρία...
που όμως πάει χαμένη.
Πάσα του Μασεράνο.
Είναι καθαρό φάουλ. Έριξε τον Μίλερ στο χορτάρι.
Οι Αργεντίνοι παίζουν πολύ σκληρά.
Όχι, έτσι είναι το παιχνίδι.
Οι Γερμανοί ετοιμάζονται για κόρνερ με τον Κρος.
Κεφαλιά από τον Χέβεντες,
δοκάρι και στα χέρια του Ρομέρο!
Ο Ιγκουαΐν στον κενό χώρο, και σκοράρει!
Αλλά δεν θα μετρήσει.
Ήταν οφσάιντ.
Όχι!
Ανακούφιση για τη Γερμανία.
Μασεράνο. Ζαμπαλέτα.
Αυτό ήταν καθαρό φάουλ.
Έτσι είναι το παιχνίδι.
Γεια μας.
Τα τάκλιν και τα φάουλ πέφτουν βροχή.
Τον χτύπησε με τον αγκώνα.
-Μάτωσε. -Δεν έπαθε κάτι.
-Μια χαρά είναι. -Βάρβαροι άνθρωποι.
-Μια γρατζουνιά. -Όχι.
Ο Σέρχιο Αγκουέρο είναι πολύ τυχερός που δεν αποβλήθηκε.
Αντρέ Σούρλε.
Ανοίγει την μπάλα,
κάνει τη σέντρα... και γκολ!
Ωχ, όχι!
Μάριο Γκέτσε για τη Γερμανία!
Γίνεται χαμός στο Μαρακανά!
Κι οι Γερμανοί πανηγυρίζουν.
Η Γερμανία είναι πρωταθλήτρια κόσμου.
Μπράβο!
Το παιχνίδι κρίθηκε
από ένα πανέμορφο γκολ που σκόραρε ο Μάριο Γκέτσε.
Η Γερμανία!
Συγχαρητήρια.
Κοίτα να τρως καλά.
Υποτιτλισμός: ΦΙΛΙΠΠΟΣ ΗΡΑΚΛΕΙΩΤΗΣ